Die donkerder bladsye van die partituur soos die verhewe “He was despised”, sny by hom nog nie heeltemal regdeur die siel nie, maar ’n ander karaktertrek bly resoneer: Dit was ontroerend introspektief.
Sedert Grooten die leisels van die Pretoria Bach-koor al ’n hele klompie jare gelede oorgeneem het, is daar aan ouer stemme gesnoei. Die koor het ook wat getalle betref verslank. Dit het die wakkerheid van die koorlede verskerp.
Van Zyl se basresitatiewe en -arias is versigtig benader en het wat projeksie betref nie altyd heeltemal die effek oorgedra wat Charles Jennens met sy dramatieser tekste vir die basstem beoog het nie.